ddrg/super_eurlex huggingface dataset:
Komission tiedonanto - Ranskan tarkistamat julkisen palvelun velvoitteet, jotka koskevat Manner-Ranskan ja Korsikan välistä säännöllistä lentoliikennettä



Virallinen lehti nro C 338 , 29/11/2000 s. 0006 - 0006



Ranskan tarkistamat julkisen palvelun velvoitteet, jotka koskevat Manner-Ranskan ja Korsikan välistä säännöllistä lentoliikennettä (2000/C 338/04) 1. Ranska on päättänyt tarkistaa tietylle Manner-Ranskan ja Korsikan väliselle säännölliselle lentoliikenteelle asetettuja julkisen palvelun velvoitteita, jotka on julkaistu yhteisön sisäisen lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti Euroopan yhteisöjen virallisen lehden numerossa C 227, 10. elokuuta 1999, s. 3, numerossa C 9, 13. tammikuuta 2000, s. 4 ja numerossa C 183, 30. kesäkuuta 2000, s. 5. 2. Edellä mainittuja julkisen palvelun velvoitteita muutetaan seuraavasti: - Pariisin (Orly) ja seuraavien asemien välinen reittiliikenne: Ajaccio, Bastia, Calvi ja Figari: - menolipun täysimääräinen enimmäishinta Y korotetaan 900:sta 930:een Ranskan frangiin ja eräille matkustajaryhmille tarjottu enimmäishinta korotetaan 600:sta 620:een Ranskan frangiin, - Marseillen ja seuraavien asemien välinen reittiliikenne: Ajaccio, Bastia, Calvi ja Figari, Nizzan ja edellä lueteltujen neljän aseman välinen reittiliikenne; Montpellierin ja seuraavien asemien välinen reittiliikenne: Ajaccio ja Bastia: - eräille matkustajaryhmille tarjottuja enimmäishintoja korotetaan 20 Ranskan frangilla.
Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (ETA:n kannalta merkityksellinen teksti)



Virallinen lehti nro C 338 , 29/11/2000 s. 0005 - 0005



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto(1) (2000/C 338/03) (ETA:n kannalta merkityksellinen teksti) Lausunto nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Delta Profond du Rhône -lupaa) koskevasta hakemuksesta Robertson Overseas Limited, jonka päätoimipaikan osoite on Tyn Y Coed, Llandudno, North Wales LL30 1SA (Yhdistynyt kuningaskunta), on hakenut 22. syyskuuta 2000 päivätyllä hakemuksella neljäksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Delta Profond du Rhône -lupa) pinta-alaltaan toistaiseksi määrittelemättömällä merenpohjan alueella Varin ja Bouches du Rhônen departementtien edustalla. Lupa koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri (myös Greenwichin meridiaaniin perustuvat koordinaatit on annettu): >TAULUKON PAIKKA> Kiinnostuneet yritykset voivat lähettää kilpailevan hakemuksensa 90 päivän kuluessa tämän ilmoituksen julkaisemisesta sen menettelyn mukaisesti, joka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19. huhtikuuta 1995 annetussa asetuksessa 95-427 (Journal officiel de la République française, 22.4.1995). Lisätietoja saa seuraavasta osoitteesta: Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, direction des matières premières et des hydrocarbures, service de conservation des gisements d'hydrocarbures), 120, rue du Cherche-Midi, F-75353 Paris 07 SP (puhelin (33-1) 43 19 53 53, faksi (33-1) 43 19 54 54). (1) EYVL L 164, 30.6.1994, s. 3.
Keskittymiä käsittelevän neuvoa-antavan komitean 71. kokouksessaan 18. marraskuuta 1999 antama - Lausunto asiaan COMP/M.1578 - Sanitec/Sphinx - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 331 , 22/11/2000 s. 0005 - 0005



Keskittymiä käsittelevän neuvoa-antavan komitean 71. kokouksessaan 18. marraskuuta 1999 antama Lausunto asiaan COMP/M.1578 - Sanitec/Sphinx - liittyvästä alustavasta päätösluonnoksesta (2000/C 331/03) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitetulla toimenpiteellä on EY:n sulautuma-asetuksen 1 artiklan 3 kohdassa tarkoitettua yhteisönlaajuista ulottuvuutta, että se muodostaa 3 artiklan 1 kohdan b alakohdassa tarkoitetun keskittymän ja että kyseessä on ETA-sopimuksen mukainen yhteistyöasia. 2. Neuvoa-antava komitea on komission kanssa samaa mieltä päätösluonnoksessa esitetyistä merkityksellisten tuotemarkkinoiden määritelmistä. 3. Neuvoa-antava komitea on samaa mieltä komission arviosta, jonka mukaan merkityksellisten maantieteellisten markkinoiden olisi katsottava olevan ETA-aluetta suppeammat ja koko Pohjoismaiden alueen tai Pohjoismaiden yksitellen muodostavan Manner-Euroopasta erilliset merkitykselliset maantieteelliset markkinat. 4. Neuvoa-antava komitea on komission kanssa samaa mieltä siitä, että siinä muodossa kuin keskittymästä on ilmoitettu a) se ei johda määräävän aseman syntymiseen tai vahvistumiseen millään merkityksellisillä tuotemarkkinoilla Manner-Euroopassa; b) se johtaa määräävän aseman vahvistumiseen kylpyhuonekeramiikan markkinoilla tai WC:iden, WC:n vesisäiliöiden ja pesualtaiden markkinoilla koko Pohjoismaiden alueella tai Ruotsissa, Suomessa, Tanskassa, Norjassa ja Islannissa; c) se johtaa määräävän aseman syntymiseen kylpyammeiden markkinoilla koko Pohjoismaiden alueella tai Suomessa, Ruotsissa, Tanskassa ja Norjassa; d) se johtaa suihkuseinien markkinoilla määräävän aseman vahvistumiseen Norjassa tai määräävän aseman syntymiseen koko Pohjoismaiden alueella. 5. Neuvoa-antava komitea on komission kanssa samaa mieltä siitä, että Sanitecin ehdottamat sitoumukset riittävät korjaamaan kilpailutilanteen Pohjoismaissa. 6. Neuvoa-antava komitea on komission kanssa samaa mieltä siitä, että jos Sanitecin ehdottamia sitoumuksia noudatetaan täysin, ilmoitettu keskittymä olisi julistettava yhteismarkkinoille ja ETA-sopimuksen toimintaan soveltuvaksi. 7. Neuvoa-antava komitea kehottaa komissiota ottamaan huomioon kaikki jäsenvaltioiden keskustelussa esille ottamat asiat. 8. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.
Virallinen lehti nro C 368 , 21/12/2000 s. 0002 - 0002



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto(1) (2000/C 368/02) (ETA:n kannalta merkityksellinen teksti) Lausunto nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Saint Valérien -lupaa) koskevasta hakemuksesta Vermilion Rep SA, jonka päätoimipaikan osoite on 91, rue Judaïque, BP 632, F-33004 Bordeaux, on hakenut 20. syyskuuta 2000 päivätyllä ja 23. lokakuuta 2000 oikaistulla hakemuksella viideksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Saint Valérien- lupa) noin 1473 neliökilometrin alueella Seine-et-Marnen, Yonnen ja Loiret'n departementeissa. Lupa koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri: >TAULUKON PAIKKA> Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, joka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19. huhtikuuta 1995 annetussa asetuksessa 95-427 (Journal officiel de la République française, 22.4.1995). Lisätietoja saa seuraavasta osoitteesta: Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, direction des matières premières et des hydrocarbures, service de conservation des gisements d'hydrocarbures), 120, rue du Cherche-Midi, F-75353 Paris 07 SP (puhelin (33-1) 43 19 53 53, faksi (33-1) 43 19 54 54). (1) EYVL L 164, 30.6.1994, s. 3.
Virallinen lehti nro C 368 , 21/12/2000 s. 0009 - 0009



Ilmoitus jäsenvaltioiden päätöksistä myöntää tai peruuttaa toimilupia lentoliikenteen harjoittajien toimiluvista annetun neuvoston asetuksen (ETY) N:o 2407/92 13 artiklan 4 kohdan mukaisesti(1)(2) (2000/C 368/14) (ETA:n kannalta merkityksellinen teksti) TANSKA Myönnetyt toimiluvat Luokka B: Toimiluvat, joihin sovelletaan asetuksen N:o 2407/92 5 artiklan 7 kohdan a alakohdassa säädettyjä rajoituksia >TAULUKON PAIKKA> (1) EYVL L 240, 24.8.1992, s. 1. (2) Lähetetty Euroopan komissiolle ennen 15. marraskuuta 2000. Ranskan muuttamat julkisen palvelun velvoitteet Ranskan sisäisessä säännöllisessä lentoliikenteessä (2000/C 368/15) (ETA:n kannalta merkityksellinen teksti) Tarkasteltuaan tarjouksia, jotka yksi ainoa liikenteenharjoittaja jätti vastaukseksi Ranskan 29. heinäkuuta 2000 julkaisemaan tarjouspyyntöön Cayennen sekä Maripasoulan, Saint-Georges de l'Oyapockin ja Saülin välistä säännöllistä lentoliikennettä koskevista julkisen palvelun velvoitteista, Ranska on päättänyt keskeyttää kyseistä lentoliikennettä koskevien julkisen palvelun velvoitteiden soveltamisen. Velvoitteet on julkaistu yhteisön sisäisen lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 26. heinäkuuta 2000 Euroopan yhteisöjen virallisen lehden C 213 sivulla 5 (viite 2000/C 213/03). Näin ollen 30. heinäkuuta 1996 Euroopan yhteisöjen virallisen lehden C 221 sivulla 8 julkaistut julkisen palvelun velvoitteet pysyvät edelleen voimassa 1. marraskuuta 2000 alkaen.
Virallinen lehti nro C 369 , 22/12/2000 s. 0002 - 0002



Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto Yhdistyneen kuningaskunnan tekemä muutos julkisen palvelun velvoitteisiin Orkney Mainlandin saaren (Kirkwall) sekä Papa Westrayn ja North Ronaldsayn saarten välisessä säännöllisessä lentoliikenteessä (2000/C 369/02) (ETA:n kannalta merkityksellinen teksti) 1. Yhdistynyt kuningaskunta on päättänyt muuttaa säännöllistä lentoliikennettä Orkney Mainlandin saaren (Kirkwall) sekä Papa Westrayn ja North Ronaldsayn saarten välisillä reiteillä koskevia julkisen palvelun velvoitteita, jotka on julkaistu yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 30. joulukuuta 1997 Euroopan yhteisöjen virallisen lehden C 394 sivulla 4. 2. Muutetut julkisen palvelun velvoitteet ovat seuraavat: - vähimmäisvuorovälit - kaksi meno- ja paluulentoa päivässä paitsi sunnuntaisin kummallakin reitillä, - kapasiteetti - kumpaakin reittiä on liikennöitävä koneella, jossa on vähintään 8 matkustajapaikkaa, - hinnat - aikuisen menolipun hinta saa olla kummallakin reitillä enintään 15 Englannin puntaa. Reiteillä sovellettavaa enimmäishintaa voidaan korottaa Yhdistyneen kuningaskunnan kuluttajahintaindeksin (kaikki kohdat) tai tämän indeksin seuraajan mukaisesti kerran vuodessa. Hintoihin ei saa tehdä muita muutoksia ilman Orkneysaarten valtuuston (Orkney Islands Council) etukäteen antamaa kirjallista lupaa. Reittien uusista enimmäishinnoista on ilmoitettava Yhdistyneen kuningaskunnan siviili-ilmailuviranomaiselle sekä Euroopan komissiolle, joka voi julkaista ne Euroopan yhteisöjen virallisessa lehdessä.
Komission tiedonanto yksinkertaisia paineastioita koskeva Euroopan parlamentin ja neuvoston direktiivi 97/23/EY, annettu 29 päivänä toukokuuta 1997, painelaitteita koskevan jäsenvaltioiden lainsäädännön lähentämisestä (ETA:n kannalta merkityksellinen teksti)



Virallinen lehti nro C 362 , 16/12/2000 s. 0002 - 0005



Komission tiedonanto yksinkertaisia paineastioita koskeva Euroopan parlamentin ja neuvoston direktiivi 97/23/EY, annettu 29 päivänä toukokuuta 1997, painelaitteita koskevan jäsenvaltioiden lainsäädännön lähentämisestä(1) (2000/C 362/02) (ETA:n kannalta merkityksellinen teksti) Tämä teksti kumoaa ja korvaa Euroopan yhteisöjen virallisessa lehdessä C 348, 5. joulukuuta 2000, s. 2, julkaistun tekstin Julkaisu direktiivin soveltamisalaan kuuluvien Euroopan yhdenmukaistettujen standardien otsikoista ja viitteistä >TAULUKON PAIKKA> HUOMAUTUS: - Kaikki standardien saatavuutta koskevat tiedot ovat saatavissa joko eurooppalaisilta standardointielimiltä tai kansallisilta standardointielimiltä(2) joiden luettelo on Euroopan parlamentin ja neuvoston direktiivin 98/34/ETY(3), sellaisena kuin se on muutettuna direktiivillä 98/48/EY(4). - Viitteiden julkaiseminen Euroopan yhteisöjen virallisessa lehdessä ei tarkoita, että standardit ovat saatavissa yhteisön kaikilla kielillä. - Euroopan yhteisöjen virallisen lehden(5) aiemmissa numeroissa on julkaistu muita yhdenmukaistetuja standardeja, jotka koskevat kaasumaisia polttoaineita käyttäviä laitteita. Täydellinen ja ajantasainen luettelo on Internetin Europa-palvelimella osoitteessa: http://europa.eu.int/comm/enterprise/newapproach/standardization/harmstds/reflist/appligas.html (1) EYVL L 265, 27.9.1997, s. 110. (2) http//www.cenorm.be/aboutcen/whatis/membership/members.htm. (3) EYVL L 204, 21.7.1998, s. 37. (4) EYVL L 217, 5.8.1998, s. 18. (5) EYVL C 227, 10.8.1999, s. 14.
Komission tiedonanto neuvoston direktiivin 89/336/ETY täytäntöönpanoksi (ETA:n kannalta merkityksellinen teksti)



Virallinen lehti nro C 359 , 14/12/2000 s. 0002 - 0017



Komission tiedonanto neuvoston direktiivin 89/336/ETY täytäntöönpanoksi (2000/C 359/02) (ETA:n kannalta merkityksellinen teksti) (Direktiivin soveltamisalaan kuuluvien yhdenmukaistettujen standardien nimet ja numerot) >TAULUKON PAIKKA> HUOMAUTUS: - Kaikki informaatio koskien standardien saatavuutta voidaan saada joko Euroopan standardointijärjestöiltä tai kansallisilta standardointijärjestöiltä, joiden luettelo on direktiivin 98/34/ETY(1) muutettuna neuvoston direktiivillä 98/48/ETY(2), liitteenä. - Viitenumeroiden julkaiseminen Euroopan yhteisöjen virallisessa lehdessä ei tarkoita sitä, että standardit ovat saatavilla kaikilla yhteisön kielillä. - Komissio varmistaa luettelon päivityksen. - Tämä luettelo korvaa aiemmin Euroopan yhteisöjen virallisessa lehdessä julkaistut luettelot. (1) EYVL L 204, 21.7.1998. (2) EYVL L 217, 5.8.1998.
Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission tiedonanto - Ranskan asettamat julkisen palvelun velvoitteet, jotka koskevat Strasbourgin ja Madridin välistä säännöllistä lentoliikennettä (ETA:n kannalta merkityksellinen teksti)



Virallinen lehti nro C 348 , 05/12/2000 s. 0009 - 0009



Ranskan asettamat julkisen palvelun velvoitteet, jotka koskevat Strasbourgin ja Madridin välistä säännöllistä lentoliikennettä (2000/C 348/08) (ETA:n kannalta merkityksellinen teksti) 1. Ranska on päättänyt asettaa yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan nojalla julkisen palvelun veloitteet, jotka koskevat Strasbourgin ja Madridin välistä säännöllistä lentoliikennettä. 2. Uudet julkisen palvelun velvoitteet ovat seuraavat: 2.1 Vähimmäisvuoroväli ja -kapasiteetti Strasbourgin ja Madridin välistä reittiä on liikennöitävä ilman välilaskua vähintään kaksi edestakaista lentoa päivässä, yksi aamulla ja yksi illalla, maanantaista perjantaihin koko vuoden ajan lukuun ottamatta elokuuta, jolloin reittiä on liikennöitävä vähintään yksi edestakainen lento päivässä maanantaista perjantaihin. Tarjottua kapasiteettia on muutettava reitin kysynnän perusteella erityisesti Euroopan parlamentin Strasbourgin istuntokausien aikana. 2.2 Konetyyppi Reittiä on liikennöitävä vähintään 25-paikkaisella suihkukoneella. 2.3 Aikataulut Aikataulut on laadittava siten, että matkustajat voivat lentää arkisin edestakaisen lennon saman päivän aikana. Tämä ei kuitenkaan koske elokuuta. 2.4 Lentopaikkojen myynti Lentopaikkojen myynti on hoidettava vähintään yhden tietokonepohjaisen varausjärjestelmän avulla. 2.5 Palvelun jatkuvuus Jos ei ole kyse ylivoimaisesta esteestä, suoraan lentoliikenteen harjoittajasta johtuvista syistä peruutettujen lentojen määrä ei saa ylittää IATA-ilmailukauden aikana kahta prosenttia suunnitelluista lennoista. Lisäksi lentoliikenteen harjoittaja saa keskeyttää lentoliikenteen ainoastaan vähintään kuuden kuukauden kuluttua siitä, kun asiasta on annettu ennakkoilmoitus. Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin.
32000Y0303(01)

Tiedonanto tutkimuksen ja teknologisen kehittämisen alan avaintoimintakokonaisuuksien sisällön ja suuntautumisen määrittelyssä komissiota avustavien ulkopuolisten asiantuntijaryhmien jäsenten sekä puheenjohtajien ja varapuheenjohtajien nimeämisestä tehdyn päätöksen 98/682/EY, Euratom muuttamisesta (ETA:n kannalta merkityksellinen teksti)



Virallinen lehti nro C 061 , 03/03/2000 s. 0004 - 0006
Euratomin perustamissopimuksen 37 artiklan mukainen komission lausunto, annettu 26 päivänä tammikuuta 2000, Saksan liittotasavallassa Baijerissa Gundremmingenissa sijaitsevan RWE-Bayernwerkin ydinvoimalan A-reaktorin (KRB A) käytöstäpoistosta aiheutuvan radioaktiivisen jätteen hävittämistä koskevasta suunnitelmasta



Virallinen lehti nro C 037 , 09/02/2000 s. 0009 - 0009



Euratomin perustamissopimuksen 37 artiklan mukainen KOMISSION LAUSUNTO, annettu 26 päivänä tammikuuta 2000, Saksan liittotasavallassa Baijerissa Gundremmingenissa sijaitsevan RWE-Bayernwerkin ydinvoimalan A-reaktorin (KRB A) käytöstäpoistosta aiheutuvan radioaktiivisen jätteen hävittämistä koskevasta suunnitelmasta (2000/C 37/07) (Ainoastaan saksankielinen teksti on todistusvoimainen) Euroopan komissio sai 30. heinäkuuta 1999 Saksan liittotasavallan hallitukselta Euratomin perustamissopimuksen 37 artiklan mukaisesti yleisiä tietoja Baijerissa Gundremmingenissa sijaitsevan RWE-Bayernwerkin ydinvoimalan A-reaktorin (KRB A) käytöstäpoistosta aiheutuvan radioaktiivisen jätteen hävityssuunnitelmasta. Näiden tietojen, Saksan hallituksen sittemmin toimittamien selvennysten ja asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän jäsenvaltion rajaan on 100 km (Itävalta). b) Neste- ja kaasumaisten jätteiden päästöt eivät tavanomaisissa toimintaolosuhteissa altista toisen jäsenvaltion väestöä terveyden kannalta merkittävästi. c) Käytöstäpoistosta aiheutuva radioaktiivinen jäte varastoidaan tai sijoitetaan toimiluvan saaneisiin laitoksiin Saksassa. Muuta kuin radioaktiivista kiinteää jätettä sekä jätemateriaalia ja materiaaleja, jotka vapauttamisrajojen perusteella on vapautettu valvonnasta, voidaan käsitellä tavanomaisena jätteenä, käyttää uudelleen tai kierrättää. Kaikissa tapauksissa noudatetaan perusnormeja (direktiivi 96/29/Euratom). d) Jos yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilymäärät eivät olisi terveyden kannalta merkittäviä. Komissio katsoo, että Gundremmingenin RWE-Bayernwerkin ydinvoimalan A-reaktorin (KRB A) käytöstäpoistosta ja purkamisesta aiheutuvan radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Virallinen lehti nro C 371 , 23/12/2000 s. 0012 - 0012



Komission tiedonanto työllisyystuen suuntaviivoista (2000/C 371/05) (ETA:n kannalta merkityksellinen teksti) Komissio arvioi edelleen työllisyystukijärjestelmiä nykyisissä suuntaviivoissa(1) asetettujen kriteerien perusteella. Nämä kriteerit ovat voimassa kunnes tarkistetut työllisyystuen suuntaviivat tulevat voimaan tai työllisyystuesta annetaan poikkeusasetus Euroopan yhteisön perustamissopimuksen 92 ja 93 artiklan (nyt 87 ja 88 artikla) soveltamisesta tiettyihin valtion monialaisen tuen muotoihin 7 päivänä toukokuuta 1998 annetun neuvoston asetuksen (EY) N:o 994/98(2) nojalla. Nykyisten suuntaviivojen 30 kohdassa tarkoitettu kertomus sekä kehotus esittää kertomusta koskevia huomautuksia on luettavissa Internet-osoitteessa: http://europa.eu.int/comm/competition/ (1) EYVL C 334, 12.12.1995. (2) EYVL L 142, 14.5.1998.
Virallinen lehti nro C 368 , 21/12/2000 s. 0003 - 0003



Komission ilmoitus rautatieyritysten toimiluvista (2000/C 368/03) Rautatieyritysten toimiluvista 19 päivänä kesäkuuta 1995 annetun neuvoston direktiivin 95/18/EY 11 artiklan 8 kohdan mukaan komission on tiedotettava jäsenvaltioille toimiluvissa tapahtuneista muutoksista. Seuraavassa esitetään keskeiset tiedot toimiluvasta, jonka kohdassa 2 nimetty viranomainen on myöntänyt. 1. Rautatieyrityksen nimi ja osoite: D & L Cargo bvba Velodroomstraat, 121 - B - 2850 Boom 2. Toimilupaviranomainen rautatieyrityksen sijoittautumisvaltiossa: Belgian liikenne- ja infrastruktuuriministeriö, maaliikenteen osasto (Ministèrie des Communications et de l'Infrastructure - Administration du Transport terrestre) 3. Päätöksen päivämäärä: 22 syyskuuta 2000 Ensimmäinen myöntäminen >PIC FILE= "C_2000368FI.000302.EPS"> Peruuttaminen määräajaksi [square ] Peruuttaminen kokonaan [square ] Tarkistaminen [square ] 4. Luvan numero: L 002 5. Ehdot ja velvoitteet: Toimiluvan haltijan on ilmoitettava liikenne- ja infrastruktuuriministeriön maaliikenteen osaston pääjohtajalle kaikista tilanteessaan tapahtuneista muutoksista, jotka voivat vaikuttaa lupaehtojen noudattamiseen 6. Huomautukset luvan myöntämisestä, peruuttamisesta määräajaksi tai kokonaan tai tarkistamisesta: Edellä mainitun osaston pääjohtaja tarkastaa toimiluvan joka viides vuosi. Toimiluvan haltijan on toimitettava lupa pääjohtajalle viimeistään kolme kuukautta ennen kyseistä määräaikaa, jotta lupaehdot voitaisiin tarkastaa kokonaan uudelleen. Pääjohtaja voi tarkastaa milloin tahansa, että lupaehtoja noudatetaan. Hän peruuttaa myöntämänsä luvan määräajaksi tai kokonaan, jos luvan haltija ei enää täytä lupaehtoja. 7. Muut huomautukset: - 8. Toimilupaviranomaisen yhteyshenkilö: (nimi, puhelin- ja faksinumerot sekä sähköpostiosoite) Viviane Montulet, neuvonantaja Puhelin (32-2) 517 08 64 - faksi (32-2) 514 55 15 Sähköposti: viviane.montulet@vici.fgov.be
32000Y0407(01)

Komission tiedonanto Euroopan parlamentin ja neuvoston direktiivin 1999/5/EY, annettu 9 päivänä maaliskuuta 1999, radio- ja telepäätelaitteista ja niiden vaatimustenmukaisuuden vastavuoroisesta tunnustamisesta, täytäntöönpanoksi - Huhtikuu 2000 (ETA:n kannalta merkityksellinen teksti)



Virallinen lehti nro C 099 , 07/04/2000 s. 0002 - 0003